Taxa anual equivalent (TAE)
El cost total del préstec per al prestatari, expressat com a percentatge anual de l'import total del préstec concedit, més els costos aparellats, si és el cas, i que correspon, sobre una base anual, al valor actual de tots els compromisos futurs o existents, com ara disposicions de fons, reemborsaments i despeses, convinguts pel prestador i el prestatari.
Tipus d'interès nominal (TIN)
Suma que es paga per obtenir en préstec una quantitat de diners (o que es rep per prestar-lo) expressada com a percentatge d'aquesta quantitat.
Euríbor
Tipus d’interès que s’apliquen els bancs europeus quan es presten diners entre ells. S’utilitza com a referència en una part del tipus d’interès de les hipoteques variables.
Taxació de l'immoble
Un expert determina el valor real de l'habitatge que compraràs.
Verificació registral
El Registre de la Propietat realitza una comprovació de la situació de l'habitatge que compraràs. Serveix per veure si l'immoble està lliure de càrregues, com poden ser hipoteques, i contrasta les dades de la seva situació, propietat i titularitat.